sagorsarker/bangla-wikipedia huggingface dataset:
পাউলিনিয়ো ফিলিয়ো

পাওলো হেনরিক সামপিও ফিলহো, সাধারণ ভাবে পাউলিনিয়ো নামে পরিচিত (; জন্ম ১৫ জুলাই ২০০০), হলেন একজন ব্রাজিলীয় পেশাদার ফুটবলার। তিনি বর্তমানে ব্রাজিলের পেশাদার ফুটবল লিগের শীর্ষ স্তর কাম্পেওনাতো ব্রাজিলেইরো সেরিয়ে আ-এর ক্লাব পালমেইরাসের আক্রমণভাগের খেলোয়াড় হিসেবে খেলেন।
ব্রাজিলীয় ফুটবল ক্লাব, ভাস্কো দ্য গামা-এর একাডেমীর মাধ্যমে খেলোয়াড়ী ক্রমোন্নতি হওয়ায়, ২০১৭ সালেরর ১৯ই জুনে সাবেক ব্রাজিলীয় ফুটবলার এবং ম্যানেজার মিল্টন মেন্ডেস-এর ব্যবস্থাপনায় থাকাকালীন সময়ে উক্ত ক্লাবের প্রথম সারির দলে খেলার জন্য উন্নিত হন। ২০১৭ সালের ১৩ই জুলাই, তার ১৭তম জন্মদিনের ২দিন আগে, ব্রাজিলিও সেরি এ-এর খেলায় ঘরের বাহিরের মাঠে খেলায় ব্রাজিলীয় ভিটোরিয়া-এর বিপক্ষে ৯৩তম মিনিটে তাকে বদলি খেলোয়াড় হিসেবে মাঠে নামানো হয়, এর মাধ্যমে তিনি তার প্রথম পেশাদারী ম্যাচে অভিষিক্ত হন, খেলাটিতে তার দল ৪-১ গোল জয় পায়। মাঠে প্রবেশ করার কয়েক মিনিট পর তিনি তার দলের সতীর্থ গুয়িলহার্মে-কে যখন তিনি তার দলের ৪র্থ গোলটি করতে সাহায্য করেন, তখন তিনি তার পেশাদারী খেলোয়াড় হিসেবে প্রথম গোল করার সাহায্য করে ইতিহাস গড়েন। এর এগারো দিন পরে, ব্রাজিলীয় ফুটবল ক্লাব আটলান্টিকো মিনেইরো-এর বিপক্ষে পেশাদারী ফুটবলার হিসেবে প্রথম ম্যাচ শুরুর সেরা ১১ একাদশে থেকে খেলা শুরু করেন, এবং ঘরের মাঠের বাইরের তিনি উক্ত দলের বিপক্ষে ২-১ গোলে জয় পাওয়া খেলাটিতে দুইটি গোলই করেন। যেটি তাকে ব্রাজিলীয় সেরি এ'তে গোল গোল করা সর্ব কনিষ্ঠ খেলোয়াড় বানিয়ে দেয়, তা ছাড়া এটি তাকে ২০০০-দশক জন্ম নেওয়া প্রথম খেলোয়াড় হিসেবে ব্রাজিলীয় সেরি এতে গোল করা প্রথম খেলোয়াড় বানিয়ে দেয়।
পাউলিনিয়ো, ব্রাজিলীয় ফুটবল প্রতিযোগিতা কোপা লির্বাটেডোস-এর দ্বিতীয় খেলার যোগ্যতাসূচক পর্যায়ের প্রথম লেগ-এর ম্যাচে প্রথম এসিস্ট বা গোল করতে সাহায্য করেন যখন তিনি তার সতীর্থ ইভান্ডার'কে চিলির ক্লাব ইউনির্ভাসাইডাড দে কনসেপশন-এর বিপক্ষে ঘরের বাইরে হওয়া খেলাতে তাদের সাথে ৪-০ গোলে জয় পাওয়া খেলাটিতে উদ্বোধনী গোলটি করতে সহায়তা করেন। দ্বিতীয় লেগে, ঘরের মাঠে হওয়া খেলাটিতে একই ক্লাবের বিপক্ষে ২-০ গোলে জয় পাওয়া খেলায়, পাউলিনিয়ো উদ্বোধনী গোল করার মাধ্যমে কোপা লির্বাটেডোস প্রতিযোগিতাটিতে প্রথম গোল করেন। তার গোলটি তাকে উক্ত প্রতিযোগিতাটিতে ২০০০-দতকে জন্ম নেওয়া প্রথম গোলকারী খেলোয়াড় বানিয়ে দেয়।
২০১৮ সালের ২৭শে এপ্রিল, জার্মান ঘরোয়া লিগ বুন্দেসলিগা-এর অন্যতম ক্লাব বায়ের লেভারকুসেন ঘোষণা করে যে, তারা ভাস্কো দ্য গামার সাথে পাউলিনিয়োর স্থানান্তরের ব্যাপারে একটি চুক্তিতে সম্মত হয়েছেন। ক্লাবটি স্থানান্তর বাবদ ফি হিসাবে ২০ মিলিয়ন ইউরোর (€ ইউরো) বিনিময়ে সম্মত হয়, যা ভাস্কোর ইতিহাসে অর্থের দিক দিয়ে সবচেয়ে বড় চুক্তি। তিনি ২০১৮-১৯ মৌসুম সামনে রেখে লেভারকুসেনে যোগদান করেন এবং ক্লাবটির সাথে ৫ বছরের চুক্তিতে আবদ্ধ হন।
২০১৭ সালের অক্টোবরে, ২০১৭ ফিফা অনূর্ধ্ব-১৭ বিশ্বকাপ-এ পাউলিনিয়ো ব্রাজিলকে তৃতীয় স্থান অর্জন করে আসর শেষ করতে সহায়তা করেন। পাউলিনিয়ো স্পেন-এর বিপক্ষে হওয়া প্রতিযোগিতাটিতে ব্রাজিলের অভিষেক ম্যাচে জয়সূচক গোল করেন, এছাড়াও উত্তর কোরিয়া ছাড়াও আসরের কোয়ার্টার ফাইনালে জার্মানি-এর বিপক্ষেও গোল করেছেন।
দুবরাজপুর বিধানসভা কেন্দ্র

দুবরাজপুর (বিধানসভা কেন্দ্র) ভারতের পশ্চিমবঙ্গ রাজ্যের বীরভূম জেলার একটি বিধানসভা কেন্দ্র। এই কেন্দ্রটি তপসিলি জাতির জন্য সংরক্ষিত হয়। পূর্বে কেন্দ্রটি উন্মুক্ত ছিল।
ভারতের সীমানা পুনর্নির্ধারণ কমিশনের নির্দেশিকা অনুসারে, ২৮৪ নং দুবরাজপুর (এসসি) বিধানসভা কেন্দ্রটি দুবরাজপুর পৌরসভা, বালিজুরি, হেতমপুর, যশপুর, লেক্ষীনারায়ণপুর, লোবা এবং পদুমা গ্রাম পঞ্চায়েত গুলি দুবরাজপুর সমষ্টি উন্নয়ন ব্লক এবং খয়রাসোল সমষ্টি উন্নয়ন ব্লক গুলির অন্তর্গত।
দুবরাজপুর বিধানসভা কেন্দ্রটি ৪২ নং বীরভূম লোকসভা কেন্দ্র এর অন্তর্গত। পূর্বে বোলপুর লোকসভা কেন্দ্র এর অন্তর্গত ছিল। 
২০১১ সালের নির্বাচনে, এআইএফবি এর বিজয় বাগদি তার নিকটতম প্রতিদ্বন্দ্বী তৃণমূল কংগ্রেসের সন্তোষী সাহাকে পরাজিত করেন।
২০০৬ এবং ২০০১ সালের রাজ্য বিধানসভা নির্বাচনে, ফরওয়ার্ড ব্লকের ভক্তিপদ ঘোষ দুবরাজপুর কেন্দ্র থেকে জয়ী হন তার নিকটতম প্রতিদ্বন্দ্বী তৃণমূল কংগ্রেসের শৈলেন মহাতো এবং সত্তিক রায়কে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ফরওয়ার্ড ব্লকের ভক্তি ভূষণ মণ্ডল ১৯৭৭ থেকে ১৯৯৬ সাল পর্যন্ত জয়ী হন। ১৯৯৬ সালে কংগ্রেসের অরুণ কুমার চক্রবর্তীকে, ১৯৯১ সালে কংগ্রেসের বিষ্ণুচরণ ঘোষকে, ১৯৮৭ সালে কংগ্রেসের গৌরহরিচন্দ্র কে, ১৯৮২ সালে কংগ্রেসের নিতাইপদ ঘোষকে এবং ১৯৭৭ সালে কংগ্রেসের এনায়েত করিম চৌধুরীকে পরাজিত করেন।
১৯৭২ সালে কংগ্রেসের সাচী নন্দন স্বামী জয়ী হন। সিপিআই (এম) এর মঞ্জুরুল ইসলাম ১৯৭১ সালে জয়ী হন। ফরওয়ার্ড ব্লকের ভক্তি ভূষণ মণ্ডল ১৯৬৯ সালে জয়ী হন। ১৯৬৭ সালে নির্দলের কে.এন. বন্দ্যোপাধ্যায় জয়ী হন। ফরওয়ার্ড ব্লকের ভক্তি ভূষণ মণ্ডল ১৯৬২ সালে জয়ী হন। এর আগে দুবরাজপুর কেন্দ্রে আসন ছিল না।
স্বাধীন ভারতের প্রথম নির্বাচন ১৯৫১ সালে, খয়রাসোল কেন্দ্রে একটি আসন ছিল। এই কেন্দ্রে কংগ্রেসের খগেন্দ্রনাথ বন্দ্যোপাধ্যায় জয়ী হয়।
এএসএম শাহজাহান

এএসএম শাহজাহান (১৯৪০/১৯৪১ - ৬ ফেব্রুয়ারি ২০১৯) ছিলেন একজন বাংলাদেশি পুলিশ কর্মকর্তা ও বাংলাদেশের তত্ত্বাবধায়ক সরকারের উপদেষ্টা। তিনি বাংলাদেশ পুলিশের ১৫তম মহাপরিদর্শক হিসেবে দায়িত্ব পালন করেন। ২০০১ সালের ১৫ জুলাই গঠিত বাংলাদেশের তত্ত্বাবধায়ক সরকারে শিক্ষা, বিজ্ঞান ও তথ্যপ্রযুক্তি বিষয়ক উপদেষ্টা ছিলেন।
শাহজাহান ১৯৬৬ সালে পুলিশ সুপার হিসেবে তৎকালীন পূর্ব পাকিস্তান পুলিশ বাহিনীতে যোগদান করেন। ১৯৭৬ সালের ১ ফেব্রুয়ারি ঢাকা মেট্রোপলিটন পুলিশের প্রথম ডেপুটি কমিশনার নিযুক্ত হন। তিনি দুইবার সিআইডি প্রধান হিসেবে দায়িত্ব পালন করেন। ১৯৯১ সালের ২ জানুয়ারি তারিখ থেকে ১৯৯১ সালের ১৬ অক্টোবর পর্যন্ত তিনি ঢাকা মেট্রোপলিটন পুলিশের কমিশনার ছিলেন। ১৯৯২ সালের ৮ জুলাই তিনি বাংলাদেশ পুলিশের ১৫তম মহা পুলিশ পরিবর্দশ হিসেবে দায়িত্ব গ্রহণ করেন এবং ১৯৯৬ সাল পর্যন্ত তিনি এ দায়িত্ব পালন করেন। পরবর্তীতে বাংলাদেশ সরকারের সচিব হিসেবেও দায়িত্ব পালন করেন।
শাহজাহান জাতিসংঘ উন্নয়ন কর্মসূচীর অধীন পুলিশ সংস্কার কর্মসূচিতে উপদেষ্টা ছিলেন। তিনি জাতিসংঘ উন্নয়ন কর্মসূচী, ইউরোপীয় কমিশন ও ইউকে এইডের সাথে সমন্বয় সাধন করে এই কর্মসূচির অধীন বাংলাদেশ পুলিশের দক্ষতা এবং কার্যকারিতা বৃদ্ধিতে গুরুত্বপূর্ণ ভূমিকা পালন করেন। ১৯৯৯ সালে তিনি অবসর গ্রহণ করেন।
বাংলাদেশের অষ্টম জাতীয় সংসদ নির্বাচনের প্রাক্কালে শাহজাহান ২০০১ সালের ১৫ জুলাই বাংলাদেশের তত্ত্বাবধায়ক সরকারের শিক্ষা, প্রাথমিক ও গণশিক্ষা বিভাগ, বিজ্ঞান ও প্রযুক্তি, যুব ও ক্রীড়া মন্ত্রণালয়ের উপদেষ্টা হিসেবে শপথ গ্রহণ করেন। ১০ অক্টোবর ২০০১ তারিখ পর্যন্ত তিনি এ দায়িত্ব পালন করেন।
শাহজাহান ২০১৯ সালের ৬ ফেব্রুয়ারি পারকিনসন রোগে আকান্ত হয়ে ঢাকার একটি হাসপাতালে মৃত্যুবরণ করেন।
হাওড়া–নিউ জলপাইগুড়ি রেলপথ

হাওড়া–নিউ জলপাইগুড়ি রেলপথ ভারতের পশ্চিমবঙ্গ রাজ্যের উত্তরবঙ্গের নিউ জলপাইগুড়ি জংশন রেলওয়ে স্টেশনের সাথে হাওড়া জংশন রেলওয়ে স্টেশনকে সংযোগকারী একটি রেলপথ। রেলপথটি উত্তরবঙ্গ এবং আসামের পশ্চিম অংশের মধ্য দিয়ে অগ্রসর হয় গুয়াহাটির সাথে সংযুক্ত হওয়ার জন্য। নৈহটি-ব্যান্ডেল সংযোগটি এই রেলপথটি ব্যবহার করার জন্য কলকাতায় আবস্থিত অন্য একটি টার্মিনাস সিয়ালদহ থেকে আসা ট্রেনগুলিকে অনুমতি দেয়। হাওড়া–নিউ জলপাইগুড়ি রেলপথটি বারহারওয়া-আজিমগঞ্জ-কাটওয়া লুপের একটি প্রধান অংশ ব্যবহার করে। বর্ধমান ও রামপুরহাটের মাধ্যমে অনেক ট্রেন হাওড়া ও নিউ ফারাক্কার মধ্যে একটি বিকল্প রেলপথ ব্যবহার করে। পশ্চিমবঙ্গ ও বিহারের অন্যান্য অংশ এই রেলপথের সাথে যুক্ত। এটি পূর্ব রেলওয়ে এবং উত্তর-পূর্ব সীমান্ত রেলওয়ের প্রশাসনিক অধিক্ষেত্রের অধীনে।
এই ৫৮৮ কিলোমিটার (৩৬৫ মাইল) রুটটি ছোট ছোট অংশে ভাগ করা হয়েছে:
ব্রিটিশ আমলে উত্তরবঙ্গের সাথে সমস্ত সংযোগ পূর্ব বাংলার মধ্য দিয়ে ছিল। ১৮৭৮ থেকে, শিলিগুড়ি থেকে কলকাতা পর্যন্ত রেলপথ দুই অংশ নিয়ে গঠিত ছিল। প্রথম অংশটি কলকাতা স্টেশন (পরে নামকরণ করা শিয়ালদহ) থেকে পদ্মা নদীর দক্ষিণ তীরের দামুমদিয়া ঘাট পর্যন্ত ১৮৫ কিলোমিটার ইস্টার্ন বেঙ্গল স্টেট রেলওয়ে নিয়ে গঠিত ছিল, এর পর দ্বিতীয় অংশটি নদী অতিক্রম করে নদীর উত্তর তীর থেকে শুরু হয়। নর্থবেঙ্গল রেলওয়ের ৩৩৬ কিলোমিটার দীর্ঘ মিটার গেজ রেলপথ দ্বারা পদ্মা নদীর উত্তর তীরের সারঘাট শিলিগুড়ির সঙ্গে সংযুক্ত ছিল।
পদ্মায় ১.৮ কিলোমিটার দীর্ঘ হার্ডিং ব্রিজ ১৯১২ সালে চালু হয়েছিল। বর্তমানে, এটি দর্শনা এবং পার্বতীপুর ব্রডগেজ রেলপথের পাকশী ও ভেড়ামারা স্টেশন দুটির মাঝে অবস্থিত। ১৯২৬ সালে সেতুর উত্তরের মিটার গেজ বিভাগটি ব্রড গেজে রূপান্তরিত হয় এবং ফলে সমগ্র রেলপথটি ব্রডগেজ হয়ে ওঠে। দেশ বিভাগের আগে ১৯৪৭ সাল অব্দি রেলপথটি যেই রুটে চলাচল করতো: 
এই লাইন দিয়ে চলাচলকারী কয়েকটি গুরুত্বপূর্ণ ট্রেন নিম্নরূপ:
শিয়ালদহ–রানাঘাট লাইন
চিলাহাটি-পার্বতীপুর-সান্তাহার-দর্শনা লাইন
অসীম সাহা

অসীম সাহা (২০ ফেব্রুয়ারি ১৯৪৯ - ১৮ জুন ২০২৪) ছিলেন একজন বাংলাদেশী কবি ও ঔপন্যাসিক। বাংলা সাহিত্যে সামগ্রিক অবদানের জন্য তিনি ২০১২ সালে বাংলা একাডেমি সাহিত্য পুরস্কার লাভ করেন। বাংলা ভাষা ও সাহিত্যে অবদানের জন্য ২০১৯ সালে বাংলাদেশ সরকার তাকে দেশের দ্বিতীয় সর্বোচ্চ বেসামরিক সম্মাননা একুশে পদকে ভূষিত করে।
অসীম সাহা ১৯৪৯ সালের ২০শে ফেব্রুয়ারি নেত্রকোণা জেলায় তার মামার বাড়িতে জন্মগ্রহণ করেন। তার পৈত্রিক নিবাস মাদারীপুর। তার পিতা অখিল বন্ধু সাহা ছিলেন অধ্যাপক। অসীম সাহা ১৯৬৫ সালে মাধ্যমিক পাস করেন এবং ১৯৬৭ সালে মাদারীপুর নাজিমুদ্দিন মহাবিদ্যালয় থেকে উচ্চমাধ্যমিক পাস করেন। ১৯৬৯ সালে স্নাতক পাস করে তিনি ১৯৬৯ সালে ঢাকা বিশ্ববিদ্যালয়ে বাংলা বিভাগে ভর্তি হন। ১৯৬৯ সালে অসহযোগ আন্দোলন এবং পরে ১৯৭১ সালে স্বাধীনতা যুদ্ধ শুরু হলে তার স্নাতকোত্তর পরীক্ষা পিছিয়ে যায় এবং তিনি ১৯৭৩ সালে স্নাতকোত্তর ডিগ্রি লাভ করেন।
কবি অসীম সাহা ১৮ জুন ২০২৪ তারিখে বঙ্গবন্ধু মেডিকেল বিশ্ববিদ্যালয়, ঢাকায় মৃত্যুবরণ করেন। দীর্ঘদিন ধরে তিনি ডায়াবেটিসসহ বিভিন্ন অসুস্থতায় ভুগছিলেন।
লিয়াকত আলী লাকী

লিয়াকত আলী লাকী (জন্ম: ১৩ জানুয়ারি ১৯৫৭) হলেন একজন বাংলাদেশী অভিনেতা ও সঙ্গীতজ্ঞ। তিনি বাংলাদেশ শিল্পকলা একাডেমির সাবেক মহাপরিচালক। নাট্যকলায় অবদানের জন্য ২০১৯ সালে বাংলাদেশ সরকার তাকে দেশের দ্বিতীয় সর্বোচ্চ বেসামরিক সম্মাননা একুশে পদকে ভূষিত করে।
লাকী ১৯৫৭ সালের ১৩ই জানুয়ারি ঢাকার নবাবগঞ্জ উপজেলার আগলা টিকরপুর গ্রামে জন্মগ্রহণ করেন। তার পিতা শেখ সাদেক আলী এবং মাতা মাজেদা আলী। লাকী ঢাকা বিশ্ববিদ্যালয় থেকে ইংরেজি সাহিত্যে স্নাতক ও স্নাতকোত্তর সম্পন্ন করেন। পরে তিনি ঢাকা বিশ্ববিদ্যালয়ের গ্রন্থাগার বিজ্ঞান বিভাগ থেকে ডিপ্লোমা অর্জন করেন। পাশাপাশি জাপান দূতাবাস থেকে এক বছরের জাপানি ভাষা শিক্ষা কোর্স সম্পন্ন করেন। সঙ্গীতের প্রতি অনুরাগ থেকে তিনি বুলবুল ললিতকলা একাডেমি থেকে উচ্চাঙ্গ সঙ্গীতে ৫ বছরের সার্টিফিকেট কোর্স সম্পন্ন করেন।
২০২৪ সালে সংঘটিত কোটা সংস্কার আন্দোলনে ছাত্র-জনতার উপর স্বৈরাচার আওয়ামী লীগ সরকারের দমন-পীড়ন চলাকালে সরকারের পক্ষে অবস্থান নিয়েছিলেন লিয়াকত আলী লাকী। আন্দোলন চলাকালীন সময়ে লিয়াকত আলী লাকী সহ স্বৈরাচার আওয়ামী পন্থী শিল্পীদের একাংশ চিত্রনায়ক ফেরদৌসের নেতৃত্বে হোয়াটসঅ্যাপে 'আলো আসবেই' নামের একটি গ্রুপে আন্দোলনের বিরুদ্ধে সক্রিয় ছিলেন। অসহযোগ আন্দোলন পরবর্তী সময়ে ৩ সেপ্টেম্বর ২০২৪ তারিখে সামাজিক যোগাযোগ মাধ্যমে ঐ হোয়াটসঅ্যাপ গ্রুপ সংশ্লিষ্ট কিছু স্ক্রিনশট ছড়িয়ে পড়ে।
খায়রুল আনাম শাকিল

খায়রুল আনাম শাকিল হলেন একজন বাংলাদেশী সঙ্গীতশিল্পী, শিক্ষক ও ব্যবসায়ী। সঙ্গীতে অবদানের জন্য ২০১৯ সালে বাংলাদেশ সরকার তাকে দেশের দ্বিতীয় সর্বোচ্চ বেসামরিক সম্মাননা একুশে পদকে ভূষিত করে।
শাকিল দশ বছর বয়সে সঙ্গীতচর্চা শুরু করেন। তিনি তৎকালীন পূর্ব পাকিস্তানের নতুন কুড়ি প্রতিযোগিতায় অংশগ্রহণ করে প্রথম স্থান লাভ করেন। পরবর্তী কালে তিনি ছায়ানট থেকে সঙ্গীতের মূল শিক্ষা গ্রহণ করেন। ছায়ানটে তিনি সনজীদা খাতুন, ওয়াহিদুল হক, শেখ লুতফর রহমান, সোহরাব হোসেন ও নারায়ন চন্দ্র বসাকের অধীনে সঙ্গীতের তালিম নেন। ঢাকায় উচ্চ মাধ্যমিক সম্পন্ন করে তিনি ১৯৭৫ সালে লন্ডন যান এবং সেখানে লিডস বিশ্ববিদ্যালয়ে ইন্ডাস্ট্রিয়াল ইঞ্জিনিয়ারিং বিষয়ে অধ্যয়ন করেন।
২০১৩ সালে বেঙ্গল ফাউন্ডেশন থেকে প্রকাশিত হয় তার নজরুল সঙ্গীতের অ্যালবাম "বেনুকা"। এতে কাব্যগীতি, রাগাশ্রয়ী ও গজল ধরনের ১২টি গান ছিল। এটি তার সপ্তম অ্যালবাম। নজরুল সঙ্গীতশিল্পী হিসেবে পরিচিতি অর্জন করলেও ২০১৭ সালে তিনি ও তার স্ত্রী মাসুদা আনাম কল্পনা যৌথভাবে "একটুকু ছোঁয়া লাগে" শীর্ষক রবীন্দ্র সঙ্গীতের অ্যালবাম প্রকাশ করেন। অ্যালবামটির সঙ্গীত পরিচালনা করেছেন দূর্বাদল চট্টোপাধ্যায় ও অম্লান দত্ত। ১৪টি গান সংবলিত অ্যালবামটি প্রকাশ করে লেজার ভিশন।
শাকিলের পিতা মোহাম্মদ আবুল খায়ের ছিলেন তৎকালীন পূর্ব পাকিস্তানের ( বর্তমান বাংলাদেশ) ফরিদপুর জেলার পাঁচ আসনের (বর্তমান গোপালগঞ্জ-১ আসন) আওয়ামী লীগের সংসদ সদস্য। তার মাতা, নিলুফার খায়ের, ছিলেন বুলবুল ললিতকলা একাডেমির রবীন্দ্র সংগীতের ছাত্রী এবং ছায়ানটের সাথে জড়িত ছিলেন।
জিন্নাহ স্টেডিয়াম

জিন্নাহ স্টেডিয়াম পাকিস্তানের ইসলামাবাদের একটি বহু-ক্রীড়ার স্টেডিয়াম। এটি বর্তমানে ফুটবল ম্যাচগুলির জন্য বেশি ব্যবহৃত হয়। স্টেডিয়ামের ধারণক্ষমতা হল ৪৮,২০০।
এই স্টেডিয়ামটি ১৯৭০-এর দশকে নির্মিত হয়েছিল। স্টেডিয়ামটি পুনর্নির্মাণ করা এবং ২০০৪ সালে সাফ গেমসের জন্য ব্যবহৃত হয়। খেলার মাঠটির চারদিকে একটি দোড়ানোর পর রয়েছে যেটি অ্যাথলেটিকরা ব্যবহার করতে পারেন।
এটিতে ২০০৪ দক্ষিণ এশীয় গেমস ও ২০১৪ সাফ মহিলা চ্যাম্পিয়নশিপের সকল ম্যাচ অনুষ্ঠিত হয়েছে। 
এটিতে ২০১৬ ও ২০১৭ কায়েদ-ই-আজম আন্ত প্রাদেশিক যুব গেমস আয়োজন করা হয়।
ফিফটি শেডস (উপন্যাস ধারাবাহিক)

ফিফটি শেডস হল ই. এল. জেমস রচিত কামোদ্দীপক উপন্যাসের একটি ধারাবাহিক। প্রাথমিকভাবে এটি "ফিফটি শেডস অফ গ্রে" (২০১১), "ফিফটি শেডস ডার্কার" ও "ফিফটি শেডস ফ্রিড" উপন্যাস-ত্রয়ীর একটি ধারাবাহিক। এই উপন্যাসগুলিতে কলেজ স্নাতক অ্যানাস্টেসিয়া স্টিল ও তরুণ ব্যবসায়ী ক্রিস্টিয়ান গ্রে-র মধ্যে গভীরতর হয়ে আসা সম্পর্কটি বর্ণিত হয়েছে। গ্রে অ্যানাকে বিডিএসএম-এর জগতের সঙ্গে পরিচিত করে তোলেন।
বইটির সাফল্য সম্পর্কে লেখিকা বলেছিলেন: "আগ্রহের আতিসায্য আমাকে অত্যন্ত বিস্মিত করেছে।" জেমস "ফিফটি শেডস" উপন্যাস-ত্রয়ীকে বর্ণনা করতে গিয়ে বলেছে, এটি "স্পষ্টতই আমার প্রৌঢ়ত্বের সংকট। আমার সব ফ্যান্টাসি এর মধ্যে রয়েছে, এটাই মূল কথা।" ফ্যানফিকশন.নেট ওয়েবসাইটে সক্রিয় থাকাকালীন তিনি জানিয়েছিলেন: "টুইলাইট সাগা শেষ করার পর ২০০৯ সালের জানুয়ারি মাসে লেখা শুরু করি। তারপর আর থামিনি। ২০০৯ সালের অগস্টে ফ্যান ফিকশন [সাইটটি] আবিষ্কার করি। সেই থেকে দু’টি উপন্যাস লিখছি এবং আরও অন্তত একটি লেখার পরিকল্পনা রয়েছে। তারপর... কে জানে?" ২০১৩ সালের অগস্ট মাসে এই উপন্যাস-ত্রয়ীর বিক্রি জেমসকে "ফোর্বস" পত্রিকার সর্বাধিক-উপার্জনকারী লেখক তালিকার শীর্ষ স্থানে স্থাপন করে। সেই সময় উপন্যাস তিনটি থেকে তার মোট আয় ছিল ৯৫ মিলিয়ন ডলার। এর মধ্যে ৫ মিলিয়ন ডলার ছিল "ফিফটি শেডস অফ গ্রে" উপন্যাসের চলচ্চিত্র স্বত্বের মূল্য। বাণিজ্যিক সাফল্য সত্ত্বেও সমালোচকেরা বইটির অত্যন্ত রূঢ় সমালোচনা করেন। প্রথম প্রকাশের পর থেকে বইটি "বস্তুতপক্ষে যে সকল সমালোচকেরা বইটি পড়েছিলেন, তাঁদের সকলের বিদ্রুপের বিষয় হয় দাঁড়ায়।" 
২০১৫ সালের পর এই ধারাবাহিকটি সম্প্রসাদিত হয়েছে "অ্যাজ টোল্ড বাই ক্রিস্টিয়ান" নামে সমান্তরাল উপন্যাসের একটি ধারাবাহিকে: "" উপন্যাসে ক্রিস্টিয়ান গ্রে-র দৃষ্টিকোণ থেকে "ফিফটি শেডস অফ গ্রে" উপন্যাসটির ঘটনাগুলি বর্ণিত হয় এবং এরপর একইভাবে "ফিফটি শেডস ডার্কার" উপন্যাসটির কাহিনি অবলম্বনে রচিত হয় "" (২০১৭) উপন্যাসটি।
রিপ টর্ন

রিপ টর্ন নামে পরিচিত এলমোর রুয়াল টর্ন জুনিয়র (; জন্ম: ৬ ফেব্রুয়ারি ১৯৩১) হলেন একজন মার্কিন অভিনেতা ও কৌতুকাভিনেতা। তিনি "ক্রস ক্রিক" (১৯৮৪) ছবিতে মার্শ টার্নার চরিত্রে অভিনয় করে শ্রেষ্ঠ পার্শ্ব অভিনেতার জন্য একাডেমি পুরস্কারের মনোনয়ন লাভ করেন। তিনি "দ্য ল্যারি স্যান্ডার্স শো"-এ আর্টি চরিত্রে কাজ করে ছয়টি এমি পুরস্কারের মনোনয়ন লাভ করেন এবং তন্মধ্যে ১৯৯৬ সালে একটি পুরস্কার জিতেন। এছাড়া টর্ন এই কাজের জন্য একটি আমেরিকান কমেডি পুরস্কার ও দুটি ক্যাবলএইস পুরস্কার লাভ করেন।
টর্ন ১৯৩১ সালের ৬ই ফেব্রুয়ারি টেক্সাসের টেম্পলে জন্মগ্রহণ করেন। তার পিতা এলমোর রুয়াল "টাইগার" টর্ন সিনিয়র (১৯০৬-১৯৭১) এবং মাতা থেলমা ম্যারি থর্ন (জন্মনাম: স্পেসেক)। এলমোর সিনিয়র একজন কৃষিবিদ ও অর্থনীতিবিদ। থেলমা অভিনেত্রী সিসি স্পেসেকের ফুফু, ফলে স্পেসেক তার মামাতো বোন। টর্ন পরিবারের পূর্বপুরুষগণ ছিলেন জার্মান, অস্ট্রীয় ও চেক/মোরাভীয়। তার ডাকনাম "রিপ" হল টর্ন পরিবারের ঐতিহ্য।
টর্ন ১৯৪৮ সালে টেক্সাসের টেলর হাই স্কুল থেকে পাস করেন এবং পরে অস্টিনের টেক্সাস বিশ্ববিদ্যাল থেকে স্নাতক সম্পন্ন করেন। তিনি টেক্সাস এঅ্যান্ডএম ইউনিভার্সিটি কর্পস অব ক্যাডেটের সদস্য ছিলেন।
যুব এশিয়ান গেমস

যুব এশীয় খেলা বা যুব এশিয়ান গেমস (ইংরেজিতে এশিয়ান ইয়ুথ গেমস, ইংরেজি সংক্ষেপ এওয়াইজি বা AYG) হল একটি বহু-ক্রীড়া অনুষ্ঠান যাতে এশিয়ার যুব ক্রীড়াবিদরা প্রতিদ্বন্দ্বিতা করে থাকে। এ খেলা এশিয়া অলিম্পিক কাউন্সিল চার বছর পর পর আয়োজন করে। এটি এশিয়ান গেমসের পর এশিয়ার দ্বিতীয় বৃহত্তম ক্রীড়া আসর।
এশীয় যুব খেলার ইতিহাসে তিনটি দেশ এর আয়োজন করেছে, যাতে ৪৫টি দেশ অংশগ্রহণ করেছে। প্রথম খেলা সিঙ্গাপুরে আয়োজিত হয়েছিল। সর্বশেষ খেলা ২০১৩ সালে চীনের নানজিংয়ে আয়োজিত হয় এবং আগামী খেলা ইন্দোনেশিয়াতে ২০২১ সালে অনুষ্ঠিত হবে।
এশীয় যুব খেলায় অফিসিয়ালিভাবে এ পর্যন্ত ১৯টি ক্রীড়ায় প্রতিযোগিতা হয়েছে।
হার্নাই জেলা

হার্নাই জেলা () পাকিস্তানের বেলুচিস্তান প্রদেশের উত্তর-পূর্বে অবস্থিত একটি অন্যতম জেলা। হার্নাই হচ্ছে এই জেলাটির প্রধান শহর এবং এটির রাজধানী হিসাবে পরিচালিত হয়ে থাকে। মাতৃভাষা হিসেবে পশতু ভাষা ব্যবহৃত হয়ে থাকে। ১৯৯৮ সালের আদমশুমারি হিসাব অনুযায়ী সিবি এর হার্নাই উপবিভাজনের জনসংখ্যা প্রায় ৯০% এবং যেখানে বেলুচি সম্প্রদায়ের ৭.২% ছিল।
হার্নাই পাহাড়ী অঞ্চল দ্বারা পরিবেষ্টিত। এলাকাটির সর্বনিম্ন ও সর্বোচ্চ শীতকালীন তাপমাত্রা ২ডিগ্রী সেলসিয়াস থেকে ২০ ডিগ্রী সেলসিয়াস। গ্রীষ্মকালে প্রচন্ড আকারে গরম পড়ে থাকে ও সর্বনিম্ন এবং সর্বোচ্চ তাপমাত্রা ২০˚সেলসিয়াস থেকে ৪৮˚সেলসিয়াস এর মধ্যে পড়ে থাকে। বর্ষা মৌসুমে হার্নাই একটি উর্বর বৃষ্টির ঋতু হিসেবে পরিচিত। সাধারণত হার্নাইতে শীতকালীন ঋতুতে সুন্দর আবহাওয়া বিরাজমান হয়ে থাকে। হার্নাই বেলুচিস্তান প্রদেশের সবচেয়ে সুন্দর শহরগুলির মধ্যে একটি; যেখানে প্রচুর পরিমাণে পানি পাওয়া যায়। সমগ্র বেলুচিস্তানের তাজা এবং পরিষ্কার পানি দিয়ে তাজা সবজি এবং ফল উৎপাদনের একমাত্র এলাকা হিসেবে খ্যাতি রয়েছে হার্নাইয়ের।
কোহলু জেলা

কোহলু (উর্দু এবং ) পাকিস্তানের বেলুচিস্তান প্রদেশে অবস্থিত একটি জেলা। ভৌগোলিক অবস্থান অনুযায়ী জেলাটির উত্তরে লোরালাই জেলা, দক্ষিণে ডেরা বুগতি, পূর্বে রোজান-মাজারী ও পশ্চিমে সিবি জেলা অবস্থিত। পাকিস্তানের ১৯৯৮ সালের আদমশুমারি হিসাব অনুযায়ী জেলাটির জনসংখ্যার ছিল প্রায় ৯৯,৮৫০ জন এর মত। সবচেয়ে বেশি ব্যবহৃত প্রধান মাতৃভাষা হচ্ছে বেলুচি; প্রায় ৯১% লোক এই ভাষায় কথা বলে থাকে এবং বাকী ৬.৬% লোক পশতু ভাষায় কথা বলে থাকে।(%). কোহলুতে প্রধান জাতিগত সম্প্রদায়ের মধ্যে মেরি এবং জারকুন রয়েছে।
২০১৭ সালের পাকিস্তান জেলা শিক্ষা প্রতিষ্ঠানের পরিসংখ্যান ক্রমানুযায়ী, শিক্ষা খাত সূচীতে ১৪১টি প্রতিষ্ঠানের মধ্যে খারান এর অবস্থান ১১৬ তম। তবে শিক্ষা পরিসংখ্যান হিসাবটি মূলতঃ জেলার শিক্ষা, লিঙ্গ সমতা এবং ধারণার বিষয়টি বিবেচনা করে থাকে।
২০১৪-১৫ সালে জেলাটিতে ১০বছরের ও তার বেশি বয়সের জনসংখ্যার স্বাক্ষরতার হার ছিল ৩২% এবং মহিলাদের স্বাক্ষরতার হার ছিল মাত্র ১২%।
সিবি জেলা

সিবি () পাকিস্তানের বেলুচিস্তান প্রদেশের একটি জেলা। জেলাটির প্রধান পর্বতশ্রেণীগুলির মধ্যে রয়েছে: জেন, বামবোর এবং ডানগান। বেলুচিস্তানের অন্যান্য জেলার তুলনায় সিবি জেলার জলবায়ু ও স্থলচিত্রটির মধ্যে বেশ কিছু ভিন্নতা লক্ষ্য করা যায়।জেলাটি পাকিস্তানের "হট স্পট" বা "গরমের রাজ্য" নামেও পরিচিত, যেখানে গ্রীষ্মকালে তাপমাত্রা প্রায় ৫২.৬ ডিগ্রি সেলসিয়াস (১২৬.৭ ডিগ্রি ফারেনহাইট) অতিক্রম করে। ২০১৩ সাল আগ পর্যন্ত জেলাটিতে দুটি উপবিভাগ ছিল, সিবি ও লেহরি নামে। এছাড়াও তহসিল ও উপতেহসিলগুলির মধ্যে সংগঠিত ছিল: সিবি, লেহরি, কুটমন্দি ও সঙ্গান।
সিউড়ি বিধানসভা কেন্দ্র

সিউড়ি (বিধানসভা কেন্দ্র) ভারতের পশ্চিমবঙ্গ রাজ্যের বীরভূম জেলার একটি বিধানসভা কেন্দ্র। ২০১১ সালে রাজনগর বিধানসভা কেন্দ্রটি অবলুপ্ত হয়।
ভারতের সীমানা পুনর্নির্ধারণ কমিশনের নির্দেশিকা অনুসারে, ২৮৫ নং সিউড়ি বিধানসভা কেন্দ্রটি সিউড়ি পৌরসভা, সিউড়ি-১ সমষ্টি উন্নয়ন ব্লক, রাজনগর সমষ্টি উন্নয়ন ব্লক এবং চিনপাই, গোহালিয়াড়া, পারুলিয়া এবং সাহাপুর গ্রাম পঞ্চায়েত গুলি দুবরাজপুর সমষ্টি উন্নয়ন ব্লক গুলির অন্তর্গত।
সিউড়ি বিধানসভা কেন্দ্রটি ৪২ নং বীরভূম লোকসভা কেন্দ্র এর অন্তর্গত। 
২০১১ সালের নির্বাচনে, তৃণমূল কংগ্রেসের স্বপন কান্তি ঘোষ তার নিকটতম প্রতিদ্বন্দ্বী সিপিআই (এম) এর আব্দুল গফফরকে পরাজিত করেন।
২০০৬ সালের বিধানসভা নির্বাচনে, সিপিআই (এম) এর তপন রায় সিউড়ি কেন্দ্র থেকে জয়ী হন তার নিকটতম প্রতিদ্বন্দ্বী কংগ্রেসের স্বপন কান্তি ঘোষকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর ব্রজ মুখার্জী ২০০১ সালে তৃণমূল কংগ্রেসের সুনিতি চট্টরাজকে পরাজিত করেন। ১৯৯৬ সালে কংগ্রেসের সুনিতি চট্টরাজ সিপিআই (এম) এর তপন রায়কে পরাজিত করেন। সিপিআই (এম) এর তপন রায় ১৯৯১ এবং ১৯৮৭ সালে কংগ্রেসের সুনিতি চট্টরাজকে পরাজিত করেন। সুনিতি চট্টরাজ কংগ্রেসের ১৯৮২ সালে সিপিআই (এম) এর কেশব দাস এবং ১৯৭৭ সালে সিপিআই (এম) এর অরুণ কুমার চৌধুরীকে পরাজিত করেন।
১৯৭২ সালে কংগ্রেসের সুনিতি চট্টরাজ জয়ী হন। ১৯৭১ এবং ১৯৬৯ সালে এসইউসি এর প্রতিভা মুখোপাধ্যায় জয়ী হন। ১৯৬৭ এবং ১৯৬২ সালে কংগ্রেসের বৈদ্যনাথ বন্দ্যোপাধ্যায় জয়ী হন। ১৯৫৭ এবং ১৯৫১ সালে সিউড়ি কেন্দ্রটি যৌথ আসন ছিল তার মধ্যে একটি তপসিলি উপজাতির জন্য সংরক্ষিত ছিল। ১৯৫৭ সালে সিপিআই এর তুর্কু হাঁসদা এবং পিএসপির মিহিরলাল চ্যাটার্জী উভয়ই জয়ী হন। কংগ্রেসের নিশাপতি মাঝি এবং গোপিকা বিলাস সেনগুপ্ত উভয়ই ১৯৫১ সালে জয়ী হন।
বোলপুর বিধানসভা কেন্দ্র

বোলপুর (বিধানসভা কেন্দ্র) ভারতের পশ্চিমবঙ্গ রাজ্যের বীরভূম জেলার একটি বিধানসভা কেন্দ্র। 
ভারতের সীমানা পুনর্নির্ধারণ কমিশনের নির্দেশিকা অনুসারে, ২৮৬ নং বোলপুর বিধানসভা কেন্দ্রটি বোলপুর পৌরসভা, ইলামবাজার সমষ্টি উন্নয়ন ব্লক এবং রাইপুর, সুপুর, রুপপুর এবং সাত্তোর গ্রাম পঞ্চায়েত গুলি বোলপুর শ্রীনিকেতন সমষ্টি উন্নয়ন ব্লক গুলির অন্তর্গত।
বোলপুর বিধানসভা কেন্দ্রটি ৪১ নং বোলপুর লোকসভা কেন্দ্র এর অন্তর্গত। 
২০১১ সালের নির্বাচনে, তৃণমূল কংগ্রেসের চন্দ্রনাথ সিংহ আরএসপি এর তপন হোড় কে পরাজিত করেন।
২০০৬, ২০০১, ১৯৯৬ এবং ১৯৯১ সালের রাজ্য বিধানসভা নির্বাচনে, আরএসপির তপন হোড় বোলপুর কেন্দ্র থেকে জয়ী হন তার নিকটতম প্রতিদ্বন্দ্বী ২০০৬ সালে তৃণমূল কংগ্রেসের চিত্তরঞ্জন রক্ষীতকে পরাজিত করেন ২০০১ সালে তৃণমূল কংগ্রেসের ডা. সুশোভন ব্যানার্জীকে, ১৯৯৬ সালে কংগ্রেসের শিবশঙ্কর ব্যানার্জীকে এবং ১৯৯১ সালে কংগ্রেসের সুশোভন ব্যানার্জীকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। আরএসপির তারাপদ ঘোষ ১৯৮৭ সালে কংগ্রেসের ডা. সুশোভন ব্যানার্জীকে পরাজিত করেন। বিধায়ক জ্যোৎস্না কুমার গুপ্তের মৃত্যুর কারণে ১৯৮৪ সালের উপনির্বাচন হয় কংগ্রেসের সুশোভন ব্যানার্জী জয়ী হন। আরএসপির জ্যোৎস্না কুমার গুপ্ত ১৯৮২ সালে কংগ্রেসের ডা. সুশোভন ব্যানার্জীকে এবং ১৯৭৭ সালে কংগ্রেসের গৌহরিচন্দ্রকে পরাজিত করেন।
সিপিআই এর হরশঙ্কর ভট্টাচার্য ১৯৭২ সালে জয়ী হন। সিপিআই (এম) এর প্রশান্ত মুখার্জী ১৯৭১ সালে জয়ী হন। নির্দলের পান্নালাল দাসগুপ্ত ১৯৬৯ সালে জয়ী হন। ১৯৬৭ সালে নির্দলের আর.কে. সিনহা জয়ী হন। আরএসপির রাধাকৃষ্ণ সিংহ ১৯৬২ সালে জয়ী হন। কংগ্রেসের অমরেন্দ্র সরকার ১৯৫৭ সালে জয়ী হন। কংগ্রেসের হংসেশ্বর রায় এবং ভূষণ হাঁসদা উভয়ই ১৯৫১ সালে বোলপুর কেন্দ্র থেকে জয়ী হন।
শংখি কোকেয়ারা

শংখি কোকেয়ারা(বৈজ্ঞানিক নাম: "Abisara chela(Guerin)") রিওডিনিডি (Riodinidae ) গোত্র ও নেমেওবিনি (Nemeobiinae ) উপগোত্রের অন্তর্ভুক্ত ছোট আকারের প্রজাতি | এই প্রজাতি টেইলড জুডি () প্রজাতির সাথে ভীষণ সাদৃশ্যযুক্ত , তবে টেইলড জুডি অপেক্ষা আকারে সামান্য ছোট |
শংখি কোকেয়ারার প্রসারিত অবস্থায় ডানার আকার ৪৫-৫০ মিলিমিটার দৈর্ঘ্যের হয়।
ভারতে সিকিম, আসাম থেকে অরুণাচল প্রদেশ ও উত্তর-পূর্ব ভারত এবং উত্তর মায়ানমার ইত্যাদির বিভিন্ন অঞ্চলে এদের পাওয়া যায়।
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
ডানার উপরিতল: ডানার উপরিতল ফ্যাকাশে ও ঘন কালচে বাদামীতে মেশানো।
সামনের ডানায় একটি তির্যক, চওড়া, সাদা ও সুস্পষ্ট ডিসকাল বন্ধনী বর্তমান যেটি কোস্টা থেকে ২ নং শিরা পর্যন্ত বিস্তৃত। সরু, সাদা ও সোজা পোস্ট-ডিসকাল বন্ধনীটি অস্পষ্ট ও শীর্ষে ছোট সাদা বিন্দুযুক্ত। উক্ত পোস্ট-ডিসকাল বন্ধনীটির নিচের অংশ (২ নং শিরা থেকে ১ নং শিরা পর্যন্ত) অপেক্ষাকৃত স্পষ্ট এবং ওই অংশটির বাইরের পাশে সমান্তরাল অবস্থানে একটি ছোট সাব-টার্মিনাল রেখা চোখে পড়ে। টার্মিনাল প্রান্ত-রোঁয়া উপরে ও নিচে সাদা এবং মধ্যভাগে কালচে বাদামি। ডিসকাল ও পোস্ট-ডিসকাল বন্ধনীর মধ্যবর্তী কৌণিক অংশটি ঘন কালচে বাদামি বা ঘন কালো।
পিছনের ডানায় গোড়ার (বেসাল) ও ডিসকাল অংশের মধ্যে বিভাজনকারী একটি তির্যক, আঁকাবাঁকা ও অস্পষ্ট কালো রেখা যায়। সাব-টার্মিনাল অংশে শীর্ষভাগের (apex) নিচে ৫ ও ৬ নং শিরামধ্যে (interspace) পুরু সাদা রেখায় ও কমলা-হলুদ শিরা দ্বারা আবৃত সুস্পষ্ট দুটি কালো গোলাকৃতি ছোপ বর্তমান এবং ছোপদুটির উপরেরটি ছোট ও নিচেরটি বড়। ৪ নং শিরায় টার্মেন অভিক্ষিপ্ত (projected) হয়ে একটি ছোট সাদা লেজের সৃষ্টি করেছে। ২,৩ ও ৪ নং শিরামধ্যে অবস্থিত অস্পষ্ট কালচে সাব-টার্মিনাল ছোপগুলির ভিতরের কিনারা ফ্যাকাশে সাদা আঁশে ছাওয়া ও বাইরের কিনারা ছোট ছোট সরু সাদা রেখা দ্বারা সীমায়িত (bordered)। সরু, সাদা ও অনিয়মিত সাব-টার্মিনাল রেখা বিদ্যমান। লেজটির উভয় প্বার্শে টার্মেন ঢেউ খেলানো (wavy)।
ডানার নিম্নতল: ডানার নিম্নতল কালচে বাদামি ও লালচে বাদামির মিশ্রণ।
সামনের ডানার বন্ধনী ও দাগগুলি উপরিতলের অনুরূপ। পোস্ট-ডিসকাল সাদা বন্ধনীটি অপেক্ষাকৃত সুস্পষ্ট। ডিসকাল বন্ধনী ও টার্মেনের মধ্যবর্তী অংশ লালচে বাদামি। সাব-টার্মিনাল ছোট সাদা রেখাটি টরনাস থেকে ১ বি শিরা পর্যন্ত বিস্তৃত।
পিছনের ডানার দাগ-ছোপ উপরিতলেরই অনুরূপ; পার্থক্য বলতে ডিসকাল ও পোস্ট-ডিসকাল অংশে কোস্টা থেকে ডরসামের উপর পর্যন্ত বিস্তৃত অঞ্চল ফ্যাকাশে সাদা আঁশে কমবেশি ঘনভাবে ছাওয়া। ডরসাম ফ্যাকাশে সাদা।
স্ত্রী-পুরুষ উভয় প্রকার অনুরূপ। শুঙ্গ সাদা কালোয় ডোরাকাটা এবং শীর্ষে প্রথমে কালো বিন্দু ও সর্বাগ্রে কমলা বিন্দু। মাথা, বক্ষদেশ (thorux) ও উদর উপরিতলে কালচে বাদামি এবং নিম্নতলে ফ্যাকাশে সাদা।
টেইলড জুডি () প্রজাতির সাথে শংখি কোকেয়ারা (Abisara chela) প্রজাতির পার্থক্য নিম্নরূপ :
টেইলড জুডির সামনের ডানার নিম্নতলের পোস্ট-ডিসকাল বন্ধনীটি ফ্যাকাশে সাদা, অস্পষ্ট ও ছড়ানো এবং সাব-টার্মিনাল ছোট রেখাটি অপেক্ষাকৃত দীর্ঘ ও সাদা কিনারাযুক্ত কালচে বাদামি। টেইলড জুডির পিছনের ডানাস্থ লেজটি দীর্ঘতর|
দুর্লভ এই প্রজাতি দ্রুত উড়ান বিশিষ্ট এবং নিচু ও মাঝারি উচ্ছতাযুক্ত পাহাড়ি চিরহরিৎ বনাঞ্চলে বিশেষত নদী বা ঝর্ণার আশেপাশের অঞ্চল এদের পছন্দের বাসস্থান। নিচু ঝোপঝাড় ও নিচু গাছের ডালে বা পাতায় এদের অবস্থান করতে দেখা যায়। জঙ্গলের পথে ও ফাঁকা জায়গায়ও (forest clearing) এই প্রজাতির উপস্থিতি লক্ষ্য করা যায়। মাঝেমধ্যে এরা ফুলে বসে মধু পান করে এবং মাটিতে বা পাথরের দেওয়ালে রোদ পোহায় (busking)।
জেমস স্পেডার

জেমস টড স্পেডার (; জন্ম: ৭ ফেব্রুয়ারি ১৯৬০) হলেন একজন মার্কিন অভিনেতা। তিনি নাট্যধর্মী "সেক্স, লাইজ, অ্যান্ড ভিডিওটেপ" (১৯৮৯) চলচ্চিত্রে অভিনয় করে কান চলচ্চিত্র উৎসবের শ্রেষ্ঠ অভিনেতার পুরস্কার অর্জন করেন। এছাড়া তিনি বিজ্ঞানকল্পকাহিনিমূলক মারপিঠধর্মী "স্ট্রেরগেট" (১৯৯৪), বিতর্কিত মনস্তাত্ত্বিক থ্রিলার "ক্র্যাশ" (১৯৯৬) ও যৌন উত্তেজক প্রণয়ধর্মী "সেক্রেটারি" (২০০২) চলচ্চিত্রে অভিনয়ের জন্য প্রসিদ্ধ।
তার অভিনীত উল্লেখযোগ্য টেলিভিশন ভূমিকাসমূহ হল "দ্য প্র্যাকটিস" ও এর স্পিন-অফ "বস্টন লিগ্যাল"-এ অ্যাটর্নি অ্যালান শোর, যার জন্য তিনি তিনটি প্রাইমটাইম এমি পুরস্কার অর্জন করেন; হাস্যরসাত্মক-বিদ্রুপচিত্র "দ্য অফিস"-এ রবার্ট ক্যালিফোর্নিয়া; এবং এনবিসির অপরাধমূলক নাট্যধর্মী "ব্ল্যাকলিস্ট"-এ রেমন্ড "রেড" রেডিংটন, যার জন্য তিনি দুটি গোল্ডেন গ্লোব পুরস্কারের মনোনয়ন লাভ করেন।
স্পেডার ১৯৬০ সালের ৭ই ফেব্রুয়ারি ম্যাসাচুসেটস অঙ্গরাজ্যের বস্টনে জন্মগ্রহণ করেন। তার মাতা জিন (বিবাহপূর্ব ফ্রেজার) ও পিতা স্টডার্ড "টড" গ্রিনউড স্পেডার। তারা দুজনেই শিক্ষক ছিলেন। জেমস তাদের তিন সন্তানের মধ্যে সর্বকনিষ্ঠ। তিনি একাধিক বেসরকারি বিদ্যালয়ে পড়াশোনা করেছেন, তন্মধ্যে রয়েছে দ্য পাইক স্কুল, সেখানে তার মাতা পড়াতেন এবং ব্রুকস স্কুল, সেখানে তার পিতা পড়াতেন। তিনি এরপর ফিলিপস একাডেমিতে ভর্তি হন, সেখানে সাবেক রাষ্ট্রপতি জন এফ কেনেডির পুত্রের সাথে তার বন্ধুত্ব হয়। ১৭ বছর বয়সে তিনি পড়াশোনা থেকে ঝরে পড়েন এবং অভিনয়ে কর্মজীবন শুরুর লক্ষ্যে নিউ ইয়র্ক সিটিতে পাড়ি জমান। অভিনেতা হিসেবে পূর্ণাঙ্গ কর্মজীবন শুরুর পূর্বে তিনি বারটেন্ডার, যোগ ব্যায়ামের শিক্ষক, মাংসের ট্রাক চালক, রেলপথের গাড়ি বোঝাইয়ের কাজ করেছেন।
সঞ্জিত সাহা

সঞ্জিত সাহা (জন্ম ৪ নভেম্বর ১৯৯৭) হচ্ছেন একজন বাংলাদেশী ক্রিকেটার যিনি রংপুর বিভাগের হয়ে খেলেন। ২০১৫ সালের ৮ ফেব্রুয়ারি জাতীয় ক্রিকেট লিগ প্রতিযোগিতায় লিস্ট এ ক্রিকেটে অভিষেক হয় তার। ২০১৫ সালের ডিসেম্বরে, ২০১৬ অনূর্ধ্ব-১৯ ক্রিকেট বিশ্বকাপ প্রতিযোগিতার জন্য বাংলাদেশ দলের সদস্য হিসাবে নির্বাচিত হন।
২০১৮ সালের অক্টোবরে, ২০১৮-১৯ বাংলাদেশ প্রিমিয়ার লিগ প্রতিযোগিতার পূর্বে খেলোয়াড় নিলামে কুমিল্লা ভিক্টোরিয়ানসের দলে অন্তর্ভুক্ত হন। ২০১৯ সালের ২ ফেব্রুয়ারি ২০১৮-১৯ বাংলাদেশ প্রিমিয়ার লিগ প্রতিযোগিতায় কুমিল্লা ভিক্টোরিয়ানসের হয়ে টুয়েন্টি২০ ক্রিকেটে অভিষেক করেন। ২০১৯ এর নভেম্বরে, ২০১৯-২০ বাংলাদেশ প্রিমিয়ার লিগ প্রতিযোগিতায় রংপুর রেঞ্জার্সের হয়ে খেলার জন্য নির্বাচিত হন।
২০২০-এর নভেম্বরে, ২০২০-২১ বঙ্গবন্ধু টি২০ কাপ প্রতিযোগিতা শুরুর পূর্বে ১২ নভেম্বর অনুষ্ঠিত খেলোয়াড় নিলামে গাজী গ্রুপ চট্টগ্রামের স্কোয়াডে নির্বাচিত হন। প্রতিযোগিতায় ৩ ম্যাচে ৩০.৬৬ গড়ে ৯২ রানের বিনিময়ে ৩ উইকেট লাভ করেন।
তপন মাহমুদ

তপন মাহমুদ বাংলাদেশের একজন রবীন্দ্র সঙ্গীত শিল্পী। তিনি বাংলাদেশের মুক্তিযুদ্ধ চলাকালে স্বাধীন বাংলা বেতার কেন্দ্রে গান পরিবেশনের মাধ্যমে ১৯৭১ সালে দেশের মুক্তিযুদ্ধে অবদান রাখেন।
তপন মাহমুদ ১৯৫১ সালের ১২ নভেম্বর বরিশাল শহরে জন্মগ্রহণ করেন। বাবা শংকর ভট্টাচার্য্য এবং মাতা লীলা রাণী ভট্টাচার্য্য। ১৯৫৮ সালে দ্বিতীয় শ্রেণীতে বরিশালের ব্রজমোহন উচ্চ বিদ্যালয়ে পড়ার সময় রবীন্দ্রজয়ন্তী অনুষ্ঠানে প্রথম সঙ্গীত পরিবেশনের মাধ্যমে সঙ্গীত জীবন শুরু করেন। তিনি রবীন্দ্রসঙ্গীতের উপর বরিশালের প্রয়াত নারায়ণ চন্দ্র সাহা, ঢাকার প্রয়াত ফজলে নিজামী ও মুক্তিযুদ্ধকালে কলকাতার প্রয়াত অরবিন্দ বিশ্বাসের কাছে রবীন্দ্র সঙ্গীতের উপর শিক্ষাগ্রহণ করেন। ১৯৭১ সালে তিনি বাংলাদেশের স্বাধীনতা যুদ্ধের সময় জুলাই মাসের মাঝামাঝি স্বাধীন বাংলা বেতার কেন্দ্রে প্রথম রবীন্দ্র সঙ্গীত শিল্পী হিসেবে সঙ্গীত পরিবেশন করেন। এছাড়া সে সময় তিনি 'রণাঙ্গন ঘুরে এলাম’ নামক কথিকা রচনা করেন তিনি যা নিজেই রেডিওতে পাঠ করেন।
মুক্তিযুদ্ধের আগের বছর তার প্রচেষ্টায় প্রতিষ্ঠিত হয় বৈতালিক শিল্পী গোষ্ঠী। তপন মাহমুদ এর প্রতিষ্ঠাতা সাধারণ সম্পাদক ছিলেন। বৈতালিক শিল্পী গোষ্ঠী ১৯৭৭ সাল থেকে বাংলাদেশে নিয়মিত দর্শণীর বিনিময়ে গীতি-নৃত্য-নাট্যের প্রযোজনা প্রতিষ্ঠান হিসেবে যাত্রা শুরু করে। রবীন্দ্রনাথ ঠাকুরের নৃত্যনাট্য শ্যামা, চিত্রাঙ্গদা, শাপমোচন, মায়ার খেলা, চন্ডালিকাতে কণ্ঠ দেন। তাছাড়াও কাজী নজরুল ইসলামের ‘মুসাফির’ নৃত্যনাট্যের সঙ্গীত পরিচালনা করেন পুরুষ চরিত্রে কণ্ঠ দেন। বর্তমানে রবীন্দ্র সঙ্গীতের গ্রুপ হিসেবে রূপান্তরিত ‘বৈতালিকের’ পরিচালক হিসেবে দায়িত্ব পালন করছেন তপন।
তপন মাহমুদ বতর্মানে একটি ইনসিওরেন্স কোম্পানিতে হেড অব এইচআর এ্যান্ড ডেভেলপমেন্ট হিসেবে কর্মরত রয়েছেন। এর আগে ২০০২ সালে স্বেচ্ছা অবসরে যাওয়ার আগে বাংলাদেশ পানি উন্নয়ন বোর্ডে উপ-সচিব হিসেবে দায়িত্বরত ছিলেন। তপন মাহমুদ ১৯৭৯ সাল থেকে ২০০৮ সাল পর্যন্ত বুলবুল ললিতকলা একাডেমির ধানমন্ডি শাখায় রবীন্দ্রসঙ্গীত বিভাগের শিক্ষক এবং পরবর্তীতে অধ্যক্ষ, হিসেবে দায়িত্ব পালন করেছেন। এরপর ২০০৯ সাল থেকে শুরু করে ২০১২ পর্যন্ত বাংলাদেশ একাডেমি অব ফাইন আর্টসের(বাফা) অধ্যক্ষ হিসেবে দায়িত্ব পালন করেন। ১৯৮৮ সালে প্রতিষ্ঠিত বাংলাদেশের রবীন্দ্র সঙ্গীত শিল্পীদের সংগঠন বাংলাদেশ রবীন্দ্র সঙ্গীত শিল্পী সংস্থার প্রতিষ্ঠাতা সাধারণ সম্পাদকও ছিলেন তিনি। সেখানে বর্তমানে সভাপতির দায়িত্ব পালন করছেন।
তপন মাহমুদ ২০১৬ সালে রবীন্দ্র সঙ্গীতে অবদান রাখার জন্য বাংলা একাডেমি প্রবর্তিত রবীন্দ্র পুরস্কার, এবি ব্যাংক-চ্যানেল আই আজীবন সম্মাননা এবং ২০১৮ সালে উদীচী নিউইয়র্ক প্রদত্ত সম্মাননা লাভ করেন।
ক্রেমারের নিয়ম

ক্রেমারের নিয়ম হলো দুই বা ততোধিক চলরাশি বিশিষ্ট একঘাত সহসমীকরণ সমাধানের একটি বিশেষ পদ্ধতি। এই পদ্ধতিতে নির্ণায়ক বা ডিটারমিন্যান্টকে কাজে লাগিয়ে সহসমীকরণগুলির সমাধান করা হয়। গণিতবিদ গাব্রিয়েল ক্রেমার এই পদ্ধতি আবিষ্কার করেন, তাই তার নামানুসারে এর নামকরণ করা হয়েছে। যদিও গণিতজ্ঞ ম্যাকলরিন এই পদ্ধতির একটি হালকা আভাস ইতিপূর্বেই দিয়েছিলেন।
দুই বা ততোধিক চলকবিশিষ্ট রৈখিক সহসমীকরণ সমাধানের জন্য এই পদ্ধতি কার্যকরী।
ধরি,তিনটি পৃথক চলক x , y ও z দ্বারা গঠিত নিচের সহসমীকরণ তিনটিকে সমাধান করতে হবে:
এর জন্য প্রথমে তিনটি সমীকরণে উপস্থিত x, y ও z চলকের সহগ দ্বারা গঠিত নির্ণায়ক সমাধান করতে হবে।
formula_4
অতঃপর x-এর সহগ দ্বারা গঠিত স্তম্ভ-টিকে d, d', d" দ্বারা প্রতিস্থাপিত করে পাওয়া যায়,
formula_5
এবার একইভাবে,
formula_6
formula_7
এখন,চলরাশি তিনটির নির্ণেয় সমাধান হয়,
এইভাবেই ক্রেমারের নিয়মকে কাজে লাগিয়ে দুই , চার বা তার বেশি সংখ্যক চলরাশিযুক্ত সহসমীকরণের সমাধান করা সম্ভব।
শেষ দুটি ক্ষেত্রের সমীকরণকে "অসংজ্ঞাত আকারের সমীকরণ" বলা হয়।
যখন Δ=Δ=Δ=0 হবে,তখন সহসমীকরণতিনটিকে সমসত্ত্ব এবং উপরিউক্ত সম্পর্ক সিদ্ধ না হলে সহসমীকরণত্রয়কে অসমসত্ত্ব সহসমীকরণ বলা হয়।
হলদিবাড়ি–নিউ জলপাইগুড়ি রেলপথ

হলদিবাড়ি–নিউ জলপাইগুড়ি রেলপথ ভারতের পশ্চিমবঙ্গ রাজ্যের জলপাইগুড়ি জেলার নতুন জলপাইগুড়ি ও কোচবিহার জেলার হলদিবাড়ির মধ্যে সংযোগ ঘটায়, এটি ১৮৭৮ সাল থেকে কলকাতা-শিলিগুড়ি ব্রডগেজ রেলপথের অংশ ছিল। ১৯৪৭ সালে ভারত বিভাগের সাথে রেলপথের প্রধান অংশ পাকিস্তানে, পরে বাংলাদেশে অন্তর্ভুক্ত হয় এবং রেলপথের পৃথক দুটি প্রান্ত ভারতে অবস্থিত ছিল। (বিস্তারিত জানার জন্য হাওড়া–নিউ জলপাইগুড়ি রেলপথ দেখুন)। ১৯৬৫ সালের ভারত-পাকিস্তান যুদ্ধ পর্যন্ত এই রেলপথটি চলু ছিল। তারপরে, রেলপথটি বন্ধ হয়ে যায়। এই রেলপথের অংশ পৃথক ভাবে নিজ নিজ দেশে ব্যবহার করা হয়।
শিলিগুড়ি-হালদিবাড়ি রেলপথ দুটি ক্রমবর্ধমান গেজ পরিবর্তনের মাধ্যমে বর্তমান অবস্থায় এসেছে। যেহেতু এলাকায় অন্যান্য রেলপথগুলি মিটার গেজ ছিল তাই লাইনটি ১৯৪২ সালে ব্রডগেজ থেকে মিটার গেজে রূপান্তরিত হয়েছিল। তারপর উনিশ শতকে যখন এই অঞ্চলে ব্রডগেজ রেলপথ চালু করা হয়, তখন লাইনটিকে ব্রডগেজ রূপে রূপান্তরিত করা হয় এবং সংযুক্ত করা হয় নিউ জলপাইগুড়ি জংশন স্টেশনের সঙ্গে।
মনিন্দর সিংহ

মনিন্দর সিংহ একজন ভারতীয় অভিনেতা।
তিনি আগ্রার একটি পাঞ্জাবী শিখ পরিবারে জন্মেছেন।সেখানেই তিনি যৌথ পরিবারে বড় হয়েছেন।যেখানে তার পাঁচ বোন। স্কুলে থাকা অবস্থায় তিনি লাজুক ছিলেন।তিনি সিনেমা দেখতে ভালবাসতেন এবং কোনো সিনেমা দেখে তা পরিবারের সবার সামনে অভিনয় করে দেখাতেন।তিনি সেন্ট জোন্স কলেজে পড়েছেন।এরপর অভিনয় বিষয়ে পড়ার জন্য দিল্লি যান।আগ্রা ছেড়ে 1999 সালে তিনি মুম্বাই যান অভিনেতা হওয়ার স্বপ্নপূরণের জন্য।তার পিতা তাকে সবসময় সাপোর্ট করেছেন।তিনি তাকে অভিনেতা হওয়ার ব্যাপারেও সাপোর্ট করেছেন।
"স্বামী"(২০০৭) সিনেমার মাধ্যমে তার অভিনয়ে অভিষেক হয়।এছাড়া তিনি ভারতের স্বাধীনতা সংগ্রামের সাথে জড়িত বিপ্লবী অনন্ত সিং এর চরিত্রে "খেলে হাম জি জান সে"(২০১০) সিনেমাতে অভিনয় করেন। ২০১৫ সালে তার "হেই ব্রো "সিনেমা মুক্তি পায় ।এছাড়া তিনি ইংরেজি ভাষার সিনেমা "সিল টিম সিক্স : দ্যা রেইড অন ওসামা বিন লাদেন" (২০১২)তে অভিনয় করেছেন।
তিনি ২০০৯ সালে সনি টিভি র এক সফর আইসা ভি কাভি সোচা না থা তে মানব রাঠোর চরিত্রে অভিনয় এর মাধ্যমে ছোট পর্দায় পা রাখেন। লাইফ ওকের সাসপেন্‌স থ্রিলার টেলিভিশন শোও ২৬১২ তে(২০১২) রনদীপ রাঠোর চরিত্রে অভিনয় করেন এবং পুনরায় একই চরিত্রে অভিনয় করেন এর পরবর্তী সিজন ২৬১৩ তে। ২০১৪ তে তাকে পপুলার টেলিভিশন শো সিআইডি তে সিনিয়র কপ দুশান্ত হেমরাজ চরিত্রে দেখা যায়।এরপর তাকে জি টিভির সংযুক্ত(২০১৬) তে দেখা যায়।তার সর্বশেষ সিরিয়াল হল ক্যা হাল মিস্টার পাঞ্চাল ?(২০১৭-২০১৯)।এতে তাকে কানহাইয়া পাঞ্চাল রুপে ওজস্বী অরোরা, আস্থা আগারওয়াল,ধরতী ভট্ট এর বিপরীতে দেখা গিয়েছিল। রনদীপ রাঠোর ও কানহাইয়া পাঞ্চাল রুপে দর্শক তাকে বেশ পছন্দ করে।
ফ্রেডি মার্কারি

ফ্রেডি মার্কারি (জন্ম ফারুখ বুলসারা ; ৫ সেপ্টেম্বর ১৯৪৬ ২৪ নভেম্বর ১৯৯১ ) ছিলেন একজন ব্রিটিশ গায়ক এবং গীতিকার, রেকর্ড প্রযোজক এবং কুইননের লিড ভোকালিস্ট। তাকে জনপ্রিয় সঙ্গীত এর ইতিহাসে অন্যতম গায়ক হিসাবে গণ্য করা হয়, এবং তার স্টেজ পরিবেশনা এবং চতুর্থ অক্টেভ ভোকাল রেঞ্জের জন্য তিনি সুপরিচিত
নানুর বিধানসভা কেন্দ্র

নানুর (বিধানসভা কেন্দ্র) ভারতের পশ্চিমবঙ্গ রাজ্যের বীরভূম জেলার একটি বিধানসভা কেন্দ্র। এই কেন্দ্রটি তপসিলি জাতির জন্য সংরক্ষিত।
ভারতের সীমানা পুনর্নির্ধারণ কমিশনের নির্দেশিকা অনুসারে, ২৮৭ নং নানুর বিধানসভা (এসসি) কেন্দ্রটি নানুর সমষ্টি উন্নয়ন ব্লক এবং বাহিরী পাঁচশোয়া, কনকালিতলা, কসবা, সর্পলেহনা, আলবাঁধা, আরাজি মুলুক এবং সিঙ্গি গ্রাম পঞ্চায়েত গুলি বোলপুর শ্রীনিকেতন সমষ্টি উন্নয়ন ব্লক গুলির অন্তর্গত।
নানুর বিধানসভা কেন্দ্রটি ৪১ নং বোলপুর লোকসভা কেন্দ্র (এসসি) এর অন্তর্গত। 
২০১১ সালের নির্বাচনে, তৃণমূল কংগ্রেসের গদাধর হাজরা তার নিকটতম প্রতিদ্বন্দ্বী সিপিআই (এম) এর শ্যামলী প্রধানকে পরাজিত করেন।
২০০৬ সালের রাজ্য বিধানসভা নির্বাচনে, সিপিআই (এম) এর জয়দেব হাজরা নানুর কেন্দ্র থেকে জয়ী হন তার নিকটতম প্রতিদ্বন্দ্বী তৃণমূল কংগ্রেসের গদাধর হাজারকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর আনন্দ গোপাল দাস ২০০১ সালে তৃণমূল কংগ্রেসের কৃষ্ণগোপাল মাঝিকে, ১৯৯৬ এবং ১৯৯১ সালে কংগ্রেসের শিবকিঙ্কর সাহাকে এবং ১৯৮৭ সালে কংগ্রেসের অধীর কুমার সাহাকে পরাজিত হন। সিপিআই (এম) এর বনমালি দাস ১৯৮২ সালে কংগ্রেসের শিবকিঙ্কর সাহাকে পরাজিত করেন এবং ১৯৭৭ সালে কংগ্রেসের দুলাল সাহাকে পরাজিত করেন।
১৯৭২ সালে কংগ্রেসের দুলাল সাহা জয়ী হন। সিপিআই (এম) এর বনমালি দাস ১৯৭১ এবং ১৯৬৯ সালে জয়ী হন। কংগ্রেসের এস. যশ ১৯৬৭ সালে জয়ী হন। ১৯৬২ এবং ১৯৫৭ সালে নানুর কেন্দ্রে আসন বিদ্যমান ছিল না। ১৯৫১ সালে যৌথ আসন ছিল। কংগ্রেসের শিশির কুমার সাহা ও বসন্ত লাল মুুরারকা উভয়ই জয়ী হন।
লাভপুর বিধানসভা কেন্দ্র

লাভপুর (বিধানসভা কেন্দ্র) ভারতের পশ্চিমবঙ্গ রাজ্যের বীরভূম জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে, ২৮৮ নং লাভপুর বিধানসভা কেন্দ্রটি লাভপুর সমষ্টি উন্নয়ন ব্লক এবং আহমেদপুর, অমরপুর, ভ্রমরকোল, পাড়ুই, সাংরা এবং শ্রীনিধিপুর গ্রাম পঞ্চায়েত গুলি বোলপুর শ্রীনিকেতন সমষ্টি উন্নয়ন ব্লক গুলির অন্তর্গত।
লাভপুর বিধানসভা কেন্দ্রটি ৪১ নং বোলপুর লোকসভা কেন্দ্র এর অন্তর্গত। 
২০১১ সালের নির্বাচনে, তৃণমূল কংগ্রেসের মনিরুল ইসলাম তার নিকটতম প্রতিদ্বন্দ্বী সিপিআই (এম) এর নবনিতা মুখার্জীকে পরাজিত করেন।
২০০৬ এবং ২০০১ সালের বিধানসভা নির্বাচনে, সিপিআই (এম) এর নবনিতা মুখার্জী লাভপুর কেন্দ্র থেকে জয়ী হন ২০০৬ সালে তৃণমূল কংগ্রেসের দেবাশিষ ওঝাকে এবং ২০০১ সালে তৃণমূল কংগ্রেসের অরূপ কুমার মিশ্রকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর মানিক চন্দ্র মণ্ডল ১৯৯৬ সালে কংগ্রেসের দেব রঞ্জন মুখোপাধ্যায়কে এবং ১৯৯১ সালে কংগ্রেসের ইউনূস মল্লিককে পরাজিত করেন। সিপিআই (এম) এর সুনিল কুমার মজুমদার ১৯৮৭ সালে কংগ্রেসের ইউনূস মল্লিককে পরাজিত করেন, ১৯৮২ সালে কংগ্রেসের শিশির দত্তকে এবং ১৯৭৭ সালে কংগ্রেসের ইউনুস মল্লিককে পরাজিত করেন।
সিপিআই এর নির্মল কুমার সিনহা ১৯৭২ সালে জয়ী হন। সিপিআইয়ের সুনিল কুমার মজুমদার ১৯৭১ সালে জয়ী হন। সিপিআই (এম) এর রাধনাথ চট্টোরাজ ১৯৬৯ সালে জয়ী হন। ১৯৬৭ সালে কংগ্রেসের এস. বন্দ্যোপাধ্যায় জয়ী হন। সিপিআই এর রাধনাথ চট্টোরাজ ১৯৬২ এবং ১৯৫৭ সালে জয়ী হন। এর আগে আসন বিদ্যমান ছিল না।
পাঞ্চ বিট

পাঞ্চ বিট হচ্ছে ২০১৯ সালে প্রকাশিত হিন্দি ভাষার একটি রোমান্টিক ড্রামা ধরনের একটি ওয়েব সিরিজ, যেটি বিকাশ গুপ্তা নির্মাণ করেছেন। এই সিরিজের মূল চরিত্রে হর্ষিতা গৌর, খুশি যোশী, সিদ্ধার্থ শর্মা এবং প্রিয়াঙ্ক শর্মার মতো অভিনেতারা অভিনয় করেছেন। এই সিরিজটি ২০১৯ সালের ১৪ই ফেব্রুয়ারি তারিখ হতে আল্ট বালাজীতে প্রদর্শিত হচ্ছে।
সাঁইথিয়া বিধানসভা কেন্দ্র

সাঁইথিয়া (বিধানসভা কেন্দ্র) ভারতের পশ্চিমবঙ্গ রাজ্যের বীরভূম জেলার একটি বিধানসভা কেন্দ্র। এই কেন্দ্রটি তপসিলি জাতির জন্য সংরক্ষিত। ২০১১ সালে মহম্মদ বাজার বিধানসভা কেন্দ্রটি অবলুপ্ত হয় এবং সাঁইথিয়া বিধানসভা কেন্দ্র নতুনভাবে তৈরী হয়।
ভারতের সীমানা পুনর্নির্ধারণ কমিশনের নির্দেশিকা অনুসারে, ২৮৯ নং সাঁইথিয়া বিধানসভা (এসসি) কেন্দ্রটি সাঁইথিয়া পৌরসভা, বনগ্রাম, দেরিয়াপুর, ফুলুর, হরিসারা, হাতড়া এবং মটপলশা গ্রাম পঞ্চায়েত গুলি সাঁইথিয়া সমষ্টি উন্নয়ন ব্লক এবং আঙ্গারগড়িয়া, ভুতুরা, চারিচা, মহম্মদবাজার, দেউচা এবং পুরাণাগ্রাম গ্রাম পঞ্চায়েত গুলি মহম্মদবাজার সমষ্টি উন্নয়ন ব্লক এবং সিউড়ি-২ সমষ্টি উন্নয়ন ব্লক গুলির অন্তর্গত।
সাঁইথিয়া বিধানসভা (এসসি) কেন্দ্রটি ৪২ নং বীরভূম লোকসভা কেন্দ্র এর অন্তর্গত। 
২০১১ সালের নির্বাচনে, সিপিআই (এম) এর ধীরেন বাগদি তার নিকটতম প্রতিদ্বন্দ্বী তৃণমূল কংগ্রেসের পরীক্ষিৎ বালাকে পরাজিত করেন।
ময়ূরেশ্বর বিধানসভা কেন্দ্র

ময়ূরেশ্বর (বিধানসভা কেন্দ্র) ভারতের পশ্চিমবঙ্গ রাজ্যের বীরভূম জেলার একটি বিধানসভা কেন্দ্র। এই কেন্দ্রটি এখন উন্মুক্ত কিন্তু পূর্বে তপসিলি জাতির জন্য সংরক্ষিত ছিল। 
ভারতের সীমানা পুনর্নির্ধারণ কমিশনের নির্দেশিকা অনুসারে, ২৯০ নং ময়ূরেশ্বর বিধানসভা কেন্দ্রটি ময়ূরেশ্বর-১ সমষ্টি উন্নয়ন ব্লক এবং ময়ূরেশ্বর-২ সমষ্টি উন্নয়ন ব্লক গুলির অন্তর্গত।
ময়ূরেশ্বর বিধানসভা কেন্দ্রটি ৪১ নং বোলপুর লোকসভা কেন্দ্র এর অন্তর্গত। 
২০১১ সালের নির্বাচনে, সিপিআই (এম) এর অশোক কুমার রায় তার নিকটতম প্রতিদ্বন্দ্বী তৃণমূল কংগ্রেসের জটিল মণ্ডলকে পরাজিত করেন।
২০০৬ সালের বিধানসভা নির্বাচনে, সিপিআই (এম) এর সাধুচরণ বাগদি ময়ূরেশ্বর (এসসি) বিধানসভা কেন্দ্র থেকে জয়ী হন তার নিকটতম প্রতিদ্বন্দ্বী বিজেপির সুভাষচন্দ্র মণ্ডলকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর বিষ্ণু লেট ২০০১ সালে তৃণমূল কংগ্রেসের কেষ্টপদ বাগদি কে পরাজিত করেন। সিপিআই (এম) এর ধীরেন লেট ১৯৯৬ সালে বিজেপির অর্জুন সাহাকে, ১৯৯১ সালে বিজেপির অজয় ​​সাহাকে, ১৯৮৭ এবং ১৯৮২ সালে কংগ্রেসের/আইসিএস এর কমলাকান্ত মণ্ডলকে পরাজিত করেন। সিপিআই (এম) পঞ্চানন লেট ১৯৭৭ সালে জনতা পার্টির গুনাকর মণ্ডলকে পরাজিত করেন।
সিপিআইয়ের লালচাঁদ ফুলমালি ১৯৭২ এবং ১৯৭১ সালে জয়ী হন। সিপিআই (এম) এর পঞ্চানন লেট ১৯৬৯ সালে জয়ী হন। কংগ্রেসের কানাই লাল সাহা ১৯৬৭ সালে জয়ী হন। সিপিআই এর গোবর্ধন দাস ১৯৬২ সালে জয়ী হন। এর আগে এই কেন্দ্রটি বিদ্যমান ছিল না।
নাট্য

নাট্য বা মঞ্চনাটক (ইংরেজি ভাষায় play বা theater play) এক প্রকার সাহিত্য যা নাট্যকাররা লেখে এবং যা চরিত্রসমূহের মাঝে উদ্গাতা ও সংলাপ দ্বারা গঠিত। নাট্যের প্রধান উদ্দেশ্য শুধু পাঠন নয় বরং মঞ্চাভিনয়ের মাধ্যমে উপস্থাপন। বিভিন্ন স্তরে নাট্য পরিবেশিত হয়ে থাকে যেমন ব্রডওয়ে, অফ-ব্রডওয়ে, আঞ্চলিক নাট্যমঞ্চ (যেমন যাত্রা) থেকে সামাজিক নাট্যমঞ্চ এবং স্কুলকলেজে বা বিশ্ববিদ্যালয়ে প্রযোজিত নাট্য। নাট্যকে আসলে নাটকও বলে তবে একটি মাধ্যম ও একটি ধারার মাঝে পার্থক্য (ইংরেজিতে play এবং drama-র মধ্যে যে পার্থক্য) করতে পরিভাষা ভিন্ন হওয়া প্রয়োজন। "মঞ্চনাটক" শব্দটি আবার 
টেলিভিশনে উপস্থাপিত নাটক থেকে নাট্যকে পৃথক করে (বাংলাদেশে সাধারণত "নাটক" দ্বারা টেলিভিশনের নাটককেই বুঝানো হয়)।
উপন্যাস
লিওনার্দো রদরিগেস ডোস সান্তোস

সান্তোস, তার মাত্র ১০ বছর থাকাকালীন সময়ে তার ক্লাব কিরিন্থিয়ান্সে তার খেলোয়াড়ী জীবন শুরু করেন। ব্রাজিলীয় অনূর্ধ্ব-২০ খেলোয়াড়দের নিয়ে আয়োজিত ফুটবল টুর্নামেন্ট বা প্রতিযোগিতা কোপা সাও পাওলো দে ফুটবল জুনিওর-এর ২০১৬ সালের আসরে তিনি তার ক্লাবের দলের একজন সদস্য ছিলেন এবং তার দল রানারআপ হয়ে প্রতিযোগিতাটি শেষ করে।
২০১৬ সালের নভেম্বর মাসে, তিনি তার ক্লাবের হয়ে ব্রাজিলীয় ক্লাব ফিগুইরেন্স-এর বিপক্ষে খেলায় সেরা ১১তে মাঠে নেমে পেশাদার ফুটবলে অভিষিক্ত হন।
সান্তোস, ২০১৫ সালে প্যারাগুয়েতে আয়োজিত ২০১৫ সাউথ আমেরিকান অনূর্ধ্ব-১৭ ফুটবল চ্যাম্পিয়নশিপ-এ বিজয়ী একাদশের সদস্য ছিলেন। এছাড়াও তিনি ২০১৫ ফিফা অনূর্ধ্ব-১৭ বিশ্বকাপ-এর জন্য ব্রাজিল দলে ডাক পান, যদিও তিনি প্রতিটি খেলায় একজন অব্যবহৃত বিকল্প বা বদলি খেলোয়াড় হিসেবে থেকে যান।
ট্রাফিক সম্প্রচার কার্যক্রম

ট্রাফিক সম্প্রচার কার্যক্রম বা ট্রাফিক এফএম ৮৮.৮ বাংলাদেশ সরকারের মালিকানাধীন বাংলাদেশ বেতারের একটি এফএম রেডিও স্টেশন। স্টেশনটি ঢাকা মহানগরী ও তার আশেপাশের শ্রোতাদের উদ্দেশ্যে অনুষ্ঠান প্রচার করে থাকে।
২০০৫ সালের ২৬ মে তারিখে বাংলাদেশে বেতার ট্রাফিক সম্প্রচার কার্যক্রম স্টেশনটি চালু করে। ঢাকা মহানগরবাসীর মাঝে নিরাপদ সড়ক প্রতিষ্ঠা এবং ট্রাফিক সংশ্লিষ্ট বিষয়ে অধিকতর সচেতনতা সৃষ্টির উদ্দেশ্যে এই বেতার কেন্দ্রটি প্রতিষ্ঠা করা হয়। স্টেশনটি বাংলাদেশ বেতারের সদর দপ্তর থেকে কার্যক্রম পরিচালনা করে থাকে।
ট্রাফিক সম্প্রচার কার্যক্রম প্রতিদিন সকাল ৭টা থেকে রাত ৯টা পর্যন্ত মোট তিনটি অধিবেশনেে ১৪ ঘণ্টা অনুষ্ঠান প্রচার করে। এর প্রচারিত কার্যক্রমের মধ্যে রয়েছে জনপ্রিয় গান, জীবন্তিকা, স্পট, জিঙ্গেল, কৌতুক প্রভৃতি অনুষ্ঠানের মাধ্যমে বেতার শ্রোতাদের ট্রাফিক বিধি বিষয়ে সচেতনতা, নিরাপদ যাতায়াত, সড়ক ব্যবস্থাপনা, দুর্ঘটনা এড়াবার উপায়সহ যানবাহনের ফিটনেস, ট্রাফিক আইন অমান্যের শাস্তি ইত্যাদি বিষয়ে তথ্য প্রদান ও তা মেনে চলতে উদ্বুদ্ধকরণ।
কেন্দ্রটি মোবাইল ফোনের মাধ্যমে ঢাকার বিভিন্ন এলাকায় নিয়োজিত প্রতিনিধিদের নিকট থেকে সরাসরি এবং পুলিশের ট্রাফিক নিয়ন্ত্রণ কক্ষ থেকে ট্রাফিকের খবর সংগ্রহ করে অনুষ্ঠানের ফাঁকে ফাঁকে স্বল্প বিরতিতে প্রচার করে। এছাড়া প্রতিদিন ৬০ মিনিট পরপর সংবাদ বুলেটিন ও শিরোনাম প্রচার করে, সেইসাথে খেলাধুলার খবর, ঢাকার উল্লেখযোগ্য অনুষ্ঠানমালার তথ্য, ইত্যাদি প্রচার করে।
ভোজপুরি অঞ্চল

ভোজপুরি অঞ্চল বা ভোজপুর উত্তর ভারতের বিহার, ঝাড়খণ্ড ও উত্তরপ্রদেশের অংশ এবং নেপালের বার এবং পারস জেলা নিয়ে অঞ্চল বা এলাকাটি গঠিত, যেখানে ভোজপুরি ভাষাটি মাতৃভাষা হিসাবে কথিত। প্রাচীন বিহারের সাবেক শাহাবাদ জেলার উজ্জয়িনীয় রাজপুতরা তাদের সদরদপ্তর ভোজপুর জেলার আরা শহরে প্রতিষ্ঠিত করে, এর পর থেকে সমগ্র অঞ্চলটি ভোজপুর নামে পরিচিত হয়।
ভোজপুরি অঞ্চলের সংস্কৃতি ভারতের উত্তর-মধ্য সাংস্কৃতিক অঞ্চলের অংশ হিসাবে উত্তর ভারতের বাকি অংশের সংস্কৃতির অংশ। জাতিগতভাবে পরিচালিত রাজনৈতিক দ্বন্দ্ব এবং বিপুলসংখ্যক জনসংখ্যা এই অঞ্চলের শিল্প ও অর্থনৈতিক প্রবৃদ্ধির ক্ষেত্রে বড় বাধা। এখনও ত্রিনিদাদ ও টোবাগো, গায়ানা, সুরিনাম, ফিজি, মরিশাস এবং দক্ষিণ আফ্রিকাসহ অনেকগুলি দেশে ভোজপুরের সংস্কৃতি লক্ষ্য করার মত, কারণ ১৯ শতকের মাঝামাঝি সময়ে ক্ষমতাসীন ব্রিটিশদের দ্বারা শাসিত ভারত থেকে সেখানে পাঠানো অনেক ভারতীয় শ্রমিকের মধ্যে পূর্বঞ্চল-ভোজপুর অঞ্চল থেকে ছিল।
ভোজপুরি ভাষা পশ্চিম বিহার, পূর্ব উত্তরপ্রদেশ, যা পূর্বাঞ্চল হিসাবে পরিচিত এবং মধ্য নেপালের তরাই অঞ্চলের নং ২ জেলায় কথিত হয়।
ম্যারি স্টিনবার্জেন

ম্যারি নেল স্টিনবার্জেন (; জন্ম: ৮ ফেব্রুয়ারি ১৯৫৩) হলেন একজন মার্কিন অভিনেত্রী ও গায়িকা। তিনি জোনাথন ডেমির "মেলভিন অ্যান্ড হাওয়ার্ড" (১৯৮০) চলচ্চিত্রে লিন্ডা ডামার চরিত্রে অভিনয় করে শ্রেষ্ঠ পার্শ্ব অভিনেত্রী বিভাগে একাডেমি পুরস্কার ও গোল্ডেন গ্লোব পুরস্কার অর্জন করেন।
স্টিনবার্জেন ১৯৭০-এর দশকে নিউ ইয়র্কের নেইবারহুড প্লেহাউজে অধ্যয়ন করেন। ১৯৮১ সালে "র‍্যাগটাইম" চলচ্চিত্রে অভিনয় করে সেরা পার্শ্ব অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন। তার অভিনীত অন্যান্য উল্লেখযোগ্য চলচ্চিত্রসমূহ হল "ক্রস ক্রিক" (১৯৮৩), "পেরেন্টহুড" (১৯৮৯), "ব্যাক টু দ্য ফিউচার পার্ট টু" (১৯৯০), "ফিলাডেলফিয়া" (১৯৯৩), "হোয়াটস ইটিং গিলবার্ট গ্রেপ" (১৯৯৩), "এলফ" (২০০৩), "দ্য ব্রেভ ওয়ান" (২০০৭), "স্টেপ ব্রাদার্স" (২০০৮), "দ্য প্রপোজাল" (২০০৯), এবং "দ্য হেল্প" (২০১১)। তিনি ১৯৮৫ সালে মিনি ধারাবাহিক "টেন্ডার ইজ দ্য নাইট"-এ অভিনয় করে একটি বাফটা টিভি পুরস্কার এবং ১৯৮৮ সালে টিভি চলচ্চিত্র "দ্য অ্যাটিক: দ্য হাইডিং অব আন ফ্রাংক"-এ অভিনয় করে প্রাইমটাইম এমি পুরস্কারের মনোনয়ন লাভ করেন।
অভিনেতা জ্যাক নিকোলসন প্যারামাউন্টের নিউ ইয়র্ক অফিসের অভ্যর্থনা কক্ষে স্টিনবার্জেনকে আবিষ্কার করেন এবং তার পরিচালিত দ্বিতীয় চলচ্চিত্র "গোয়িন সাউথ" (১৯৭৮)-এ প্রধান অভিনেত্রী হিসেবে নির্বাচন করেন। পরের বছর স্টিনবার্জেন "টাইম আফটার টাইম" (১৯৭৯) ছবিতে লেখক এইচ. জি. ওয়েল্‌সের প্রেমে পড়া নারী চরিত্রে অভিনয় করেন। এতে তার বিপরীতে ওয়েলসের ভূমিকায় অভিনয় করেন তার ভবিষ্যৎ স্বামী ম্যালকম ম্যাকডাওয়েল।
তার তৃতীয় চলচ্চিত্র "মেলভিন অ্যান্ড হাওয়ার্ড" (১৯৮০)। জোনাথন ডেমি পরিচালিত এই চলচ্চিত্রে তিনি উদীয়মান গায়ক মেলভিন ডামারের স্ত্রী লিন্ডা ডামার চরিত্রে অভিনয় করে শ্রেষ্ঠ পার্শ্ব অভিনেত্রী বিভাগে একাডেমি পুরস্কার ও গোল্ডেন গ্লোব পুরস্কার অর্জন করেন।
তিনি "হোয়াটস ইটিং গিলবার্ট গ্রেপ" (১৯৯৩) চলচ্চিত্রে জনি ডেপ অভিনীত চরিত্রের প্রেমিকার ভূমিকায়; অলিভার স্টোনের জীবনীমূলক "নিক্সন" (১৯৯৫) চলচ্চিত্রে হ্যানা নিক্সন চরিত্রে; "এলফ" (২০০৩) ছবিতে উইল ফেরেলের সাথে অভিনয় করেন।
তিনি হাস্যরসাত্মক "দ্য ব্রেভ ওয়ান" (২০০৭) চলচ্চিত্রের ফেরেলের চরিত্রের মায়ের চরিত্রে, "স্টেপ ব্রাদার্স" (২০০৮), "ফোর ক্রিসমান" (২০০৮) ছবিতে ভিন্স ভন ও রিজ উইদারস্পুনের সাথে; এবং "দ্য প্রপোজাল" (২০০৯) ছবিতে সান্ড্রা বুলক ও রায়ান রেনল্ডসের সাথে; এবং বহুল সমাদৃত "দ্য হেল্প" (২০১১) ছবিতে এমা স্টোন ও ভায়োলা ডেভিসের সাথে অভিনয় করেন।
ফেরদৌসী ইসলাম জেসি

ফেরদৌসী ইসলাম জেসি চাঁপাইনবাবগঞ্জ জেলার জন্মগ্রহণকারী সংসদীয় আসন ৩৩৮/ মহিলা সংরক্ষিত আসন - ৩৮ আসনের রাজনীতিবিদ।
ফেরদৌসী ইসলাম জেসি চাঁপাইনবাবগঞ্জ এর বিখ্যাত রাজনৈতি পরিবারে জন্মগ্রহণ করেন। তাঁর পিতা মুক্তিযুদ্ধের অন্যতম সংগঠক, বীর মুক্তিযোদ্ধা, ভাষা সৈনিক ও সাবেক সংসদ সদস্য, গভর্নর ডা. আ.আ.ম মেসবাহুল হক বাচ্ছু।
জেসি ১৯৮১ সালে এসএসসি ও ১৯৮৩ সালে এইচএসসি পাস করে ১৯৮৪-১৯৮৫ সালে চাঁপাইনবাবগঞ্জ সরকারি কলেজে বি এসসি পড়াশোনা করেন।
পারিবারিক ও ছাত্রজীবন থেকে তিনি আওয়ামী রাজনীতির সাথে জড়িয়ে রয়েছেন। নবাবগঞ্জ সরকারি কলেজে পড়াকালীন সময়ে বাংলাদেশ ছাত্রলীগের সহ সম্পাদকের দায়িত্ব পালন করাসহ বিভিন্ন সময়ে তিনি এই সংগঠনের ক্রীড়া সম্পাদক ও সমাজসেবা সম্পাদক হিসেবে দায়িত্ব পালন করেন। একাদশ জাতীয় সংসদের সংরক্ষিত নারী আসনে ক্ষমতাসীন আওয়ামী লীগ চাঁপাইনবাবগঞ্জ আসনে ফেরদৌসী ইসলাম জেসি এর মনোনয়ন দেন।
ওয়ার্ল্ড আর্চারি ফেডারেশন

ওয়ার্ল্ড আর্চারি ফেডারেশন বা বিশ্ব তীরন্দাজী সংস্থা (সংক্ষেপে ডব্লিউএ বা WA, পূর্বে এটি ফরাসি নাম Fédération Internationale de Tir à l'Arc বা ফিটা নামে পরিচিত ছিল) হল বিশ্বে আন্তর্জাতিক তীরন্দাজী খেলা পরিচালনা ও নিয়ন্ত্রণকারী সংস্থা। এটি সুইজারল্যান্ডের লোজানে অবস্থিত। এটি ১৫৭টি জাতীয় সংস্থা ও অন্যান্য তীরন্দাজী সংস্থার সমন্বয়ে গঠিত এবং আন্তর্জাতিক অলিম্পিক কমিটি কর্তৃক স্বীকৃত।
ফিটা ১৯৩১ সালের ৪ সেপ্টেম্ব পোল্যান্ডের লউ (বর্তমানে ইউক্রেনের লভিভ শহর) শহরে প্রতিষ্ঠিত হয়। প্রতিষ্ঠাকালীন সময়ে এর সদস্য সংখ্যা ছিল ৭টি; ফ্রান্স, চেকোস্লোভাকিয়া, সুইডেন, পোল্যান্ড, যুক্তরাষ্ট্র, হাঙ্গেরি ও ইতালি। সংগঠনটি প্রতিষ্ঠার উদ্দেশ্য ছিল নিয়মিত আর্চারি চ্যাম্পিয়নশিপের আয়োজন করা এবং অলিম্পিকে তীরন্দাজী ফিরিয়ে আনা (১৯২০ সালের পর তীরন্দাজী খেলা অলিম্পিকে দেখা যায়নি)। ফিটা শেষমেষ ১৯৭২ গ্রীষ্মকালীন অলিম্পিকে তীরন্দাজী অর্ন্তভূক্তের মাধ্যমে সফল হয়।
২০১১ সালের জুলাইয়ে ফিটার ৮০তম প্রতিষ্ঠাবার্ষিকীতে, ফিটা কংগ্রেসের সভায় বিপুল ভোটে নাম পরিবর্তনের প্রস্তাব পাশ হয়। নতুন নাম হয় ওয়ার্ল্ড আর্চারি ফেডারেশন।
The following table shows the venue of all World Championships on the current World Archery programme:
গ্রীষ্মকালীন অলিম্পিকে প্রথম তীরন্দাজী যুক্ত হয় ১৯০০ গেমসে এবং ১৯২০ সাল পর্যন্ত চলার পর ১৯২৪ থেকে দীর্ঘ বিরতির পর ১৯৭২ থেকে পুনরায় নিয়মিত ইভেন্ট হিসেবে যুক্ত হয়েছে। দলীয় প্রতিযোগিতা চালু হয় ১৯৮৮ সালে। রিকার্ভ আর্চারি বর্তমানে অলিম্পিকের প্রতিযোগিতায় একমাত্র বিভাগ।
গ্রীষ্মকালীন প্যারালিম্পিকেও তীরন্দাজী প্রতিযোগিতা অন্তর্ভুক্ত আছে। প্যারালিম্পিকে রিকার্ভ আর্চারি ও কম্পাউন্ড বো, এ দুটি বিভাগ চালু আছে। এছাড়া যুব অলিম্পিক গেমসে রিকার্ভ আর্চারি এবং বিশ্ব গেমসে ফিল্ড আর্চারি যুক্ত আছে।
The Archery World Cup is an annual event that was inaugurated in 2006. It is designed to present archery in 'spectacular' locations.
The format consists of 4 rounds competed across the world during a calendar year. The best individual and mixed team performers across these rounds are then invited to compete in the World Cup Final at the end of the year.
An indoor World Cup, competed in 3 rounds with a final during the winter season, was inaugurated in the 2010-11 season.
FITA began holding Target World Championships in 1931. They were held every year until 1959, when the Championships became biennial events. 1959 was also the first year that FITA held the World Field Championship.
Presently, there are five principal formats of the World Archery Championships: Outdoor, Indoor, Youth, Para-Archery, and Field. Each is held every two years on different rotations. World Championships are also held every two years in 3D archery and University sport. In 2007, a ski archery World Championships was held in Moscow; this is yet to be repeated and is not included in the current rotation.
Archery is an optional sport at the Universiade and the Commonwealth Games.
The following archers are the current champions of the major World Archery Federation events: